
QRSII 


KNJIŽNICA PODODBORA MATICE HRVATSKE 


KNJIGA DESETA 


NIZETEO 
USPAVANKA 
VREMENU 


TISAK ZAKLADE TISKARE NARODNIH NOVINA 


A NT oN NIZ E TE O 


USPAVANKA VREMENU 


ZAGREB/MCMXX XVIII 


IZDANJE PODODBORA MATICE HRVATSKE U ZAGREBU 


RASTANAK S DANOM 


NESTANAK 


U dan neznanik 
(Koji proteče, rijeka draga) 
Mene nesta zemnika. 


U žalostivno ti krilo 
Uspomeno, sestro, 
Ubit bi moj dan. 


Kuda u ovoj noći 
Sad neznanik plovim 
Reci mi, tamna. 


Jedina sjenka, što si bila 
A danas već nisi onaj drag 
I blistav odraz 

Reci: čiji mi sni, — 

Prsti mekani, vlažni — 
Zastiru oči. 


DOZIVI 


Noći, prohujale noći 

Što ste, dobre, 

Osule jastuk vlažni 
Mjesečevim trakom, nadom 
Noći, umrle sestre, 


Iz daljine se bezdane vratite... 


Dohrlite bijeli nemiri, 
Braćo snova i čežnje! 


Vrati se, sunčani trače, 
Sini mi, mladosti! 


Stradalnik, 
Ako vas poželim žudno 
Doziv i san bit će mi smrt. 


PTIČJA SMRT 
Još se začu krik, 
Što je jeziv dopr6 na vrh brijesta. 
(Od strave uzdrhta Noć 
I sazviježđa blisnu, 


Ljupki Blizanci). 


Sad u tišini zvjezdanoj 
Ukroćen vjetar spava. 


Padaju zadnje kapi... 


U granju žamore gnijezda. 


PROŠLOST 


Suznu, ko ova ravnica 

Što je beskrajnu i golu 
Noćas moj pogled ljubi, — 
U daljine vremena 

Na obale mrtve 

Gdje leže moji Sni — 
Nemiri, crni vjetri 

Dušu odnose. 


Vrijeme, mrtvo moje vrijeme, 
Tebi dolazim. 


Prošlosti, 

Bezdan ćeš ponor 

Biti Riječi, jedine, drage, 
Ako je u mučnu miiku 
Noćas mašta nađe. 

ŽEĐ 


Ovu žeđ od koje nema utaženja 


Ne ćeš ni ti zgasiti, 
Neokaljano djevičanstvo 
Riječi varljive. 


U osami pustoši 

Od ognja, što izgara i gori 
Putovi su tajnom zameti 
Do spasonosna vrela. 


Gori! Plamsaj, plame! 

U gorenju i osami 

Tvog izdajstva — 

Sad nam je, riječi, mrijeti. 

JESEN ODUVIJEK 


Dani su sivi i maglene noći: 
Jesen. 

Oh, jesen od lani 

I preklani — 

Jesen oduvijek. 


Mrtvi piskovi željeznica, 

Koje cilju nikad nisu stigle 

I ukletih nepovratnih lađa 

(Što je iz luke nesretnoga grada, 
Otpratio jecaj zabrinutih žena), — 
I zaboravljene kuće i lica — 
Sjeća me, Suvišan Lik u magli, 
Da je sve proteklo uzalud, 

I živjelo uzaman 

Kao magla, 

Kao čađa... 


Oh, taj lik crnji od tmine u mračnom drvoredu 


Taj lik je pokrov moga bića 
Mog života, mojih uzvića, 

I moje magle — 

Moje jeseni. 


Oh, taj lik je oblik 
Moje Smrti u meni. 

TRAŽNJA 


Bjeh tuge molilac 

I tražilac riječi božje, 
Što je posijanu i neznanu 
Gazismo u blatu slijepci. 


I ne ću nikad doznati, 
Tko odnije zlatnu svijeću 
I pogasi treptav plam. 


Od Nikog nikad ne ću doznati. 


I u tminama sam tražio 
I u morskim dubinama 
I ruke lomih lomne — 


A moje oči mori grješna žeđ: 

BOL 
Neviđeno, žuđeno, zavoljeno 
Sve se noćas čudom vrati. 
Kobno zakasnih. 


Uspomeno, budi mrtva. 


Smrti, budi sestra. 

RASTANAK S DANOM 


Ovo je žuđen i neviđen sumrak 
Iza kojeg nema sutra 
Ni sjećanja dana i noći — 


Srce, ti si umorno, a veče se bliži 
Što si ga čekalo davno, 

Veče tajinstveno, tavno 

Milo ko drugo ni jedno, 

Što će te sjećati zemlje 

I teškoga bola. 


Misli: da još žive radosti znane 
I bliska, dobra ti braća 

I neutješne sestre — 

Te su te, okrutne, sama 

Pustile pred smrt! 

Na grani ovoga sumraka 

Pjeva kos. 

On jedva kljunom granu kljuca, 
A ona mu nije uzrok boli 

Za koju znade večer. 


I ne pjeva kos večeras... 
Ovo je žuđen i neviđen sumrak — — 


Srce, ti kucaš! 

OZDRAVLJENJE 


Kasni dani ožujka 
Obradovali su bili oporavljenika, 
(Po vlažnim travama vrta gackali su kosi, 


Na ožujskom suncu blistale se mokre voćke), 


Vjera je u drugoj sobi 
Brisala prašinu s mojih knjiga. 


Bolešću ispaćeno ovo tijelo, 

Kasnih dana jednog ožujka, 
Osjetilo je naslućeno ozdravljenje 
I vidjelo u sivim poslijepodnevima 
Bijele vjesnike zdravlja. 


I čudno — 

Činilo mi se: ja sam preživjeli član 
Jedne davno zalutale karavane, 

Ja se vraćam s puta umornog, besciljnog. 
Na polici smjerno poređane knjige 

I cvijeće u vazi — 


Mučne misli i strasti prerane za Učitelje 
Zaboravljene i mrtve — 


Bile su sjetilima mojim tako drago strane. 

PSALMI 


I 
Ja Ti ne znah imena, 
Ali Te dozvah. 
Moje Ti oko u pustinji grijeha 
Ne ugleda lik, 
Ali Te znah. 


U kobnu danu, što od rođenja 
Šumi grijehom i zlom 

(I čini me, da sam mučenik) 
U mom mrtvom sluhu 

Čuh Ti glas 

(Odjek drag ispaćenu duhu). 

I to bje Ti. 


II 
To samo jednom bi. 
Zaboravih — 
Zaboravih. 


III 

Ovi dani i ove noći — 
Ne, ni oni nisu vječni! 
Ovi dani i ove noći, 

To su bolne postaje, 

To su boli prolazne 
Duga i križna puta. 
Izgubljeno — naći ću? 
Već gledano gledat ću?! 

CVIJET 
TAJAN 


Proklija iznenada davne noći. 

Sad već pupa od sunca i na vjetru raste: 
Stabljika krhka iz dubina zemlje 

Sok žudno srče — 

I cvijet raste. 

Nad njim Nebo, Vrijeme. Nad njim oblaci i laste. 


. Kao školjka čaška se rasklapa i sklapa 
U zuju leptira ili pčela — 

Il od zla vjetra drhte latice, 

Kad ih takne njena ruka tanka i bijela. 
Oh, ta ruka brižno strepi 

Nad vječitošću cvijeta! 


Tako nad mojim nemirom, što se noću javi 
Bdi moja duša. 

I strepi. 

Sva joj strepnja: nada u djelo. 

LJUBAV 


Ja hoću katkad da te snivam: 
Da ti gledam sliku u liku 
Što kraj mora na pijesku šaraju dječaci. 


Nema te u pijesku, ni u granju jesenjeg borja, 
Gdje već sjetne pjevaju zelenčice; 

Nit se za maslinom skrivaš 

Kraj mora iz kojeg ti noću niknu prilika. 
Samo unutra, duboko unutra 

Zakopana u meni 

Počiva sad tvoja slika. 


Doletjet ćeš s mora. 

I sa pijeska ja ću čuti lepet tvojih krila 
I šum tvojih svila, — « 

Ako zatvorim oči. 

SVEČANOST TJELESA KASNA STRAST 


: : E jaunši # Pa : sd : 

U dan, kad je sunce pripeklo svih loza oj A a: BSE sona ika ar : Poipae bilje o 
= sa To iz hridi noćas niče stoljetni alojin cvijet. 

Naša su se tijela 


— Kao usijano klupko — dotakla u travi. Moki Vijeda pretilica ta jerešina, 


Uz nas ljubavnike i ribe — 


Na groblju je suncem obasjan Jedini znamo za ovaj pozni cvat. 


Blistao mramor novih grobnica 

A vitki su krstovi pjevali. me mea ; 
PJ Noć, mjesečina i ljubav riba 

I mi sami znamo za ovu kasnu strast, 


I svečanost naših tjelesa : 
Što ne pozna smrti. 


Po groblju je pratio ples 
Bezumnih mrtvaca. 

PRIČA 


Mi smo skupa razmišljali o stvarima blagim 
I ruku o ruku išli kroz livade cvjetne. 
Divni bili smo druzi u danima dragim, 

I misli jedan smo drugom Ššaptali sjetne. 


I sve su tvoje tuge bile odjek moje riječi 
I svi su moji dani bili braća tvojoj tuzi. 
Ne bijaše granica ni bolu ni sreći — 

Oh, mi smo bili divni, nerazdvojni druzi. 

SAN 


U san mi noćas dođe 
Žena Eva. 
Mrtva žena od proljeća. 


Ljepote zemne već je lišen bio 
Divotan joj lik: 

Na kosi sveloj još joj nazreh bol 
I tugu u crnim očima. 


Pati, mrtva i sni! 


Toj boli nema kraja, 


Ni patnja smrti ne pozna. 

ZVUK 


Mlaz glazbe s ona svijeta, davna dana 
Još će noćas uhu i mašti 

Uspavanku presti: 

I u nizu novih dana 

(U blizini ljudi taštih) 

Zvuk taj nikad ne ću sresti. 

Vratit se beznadnu ne će 

On mi neznanik drag: 


Ne mrse više ovi prsti svijetlu vlas 
Nit suzi ono mrtvo oko. 


Moj besuzan plač 
Skameni mu glas. 

KONJANICI 


Kroz drvored uzan i taman 
Ti smo i ja, noćni konjanici, 
(Ogrnuti plaštem tama) 
Nevidljivom cilju jezdili. 


Samo jednom popostadoše konji 
I u tmini krijesnuše nam oči. 


Tvoj konj je prvi jurn0... 
Oh, dragi noćni konjaniče, 


Kud te miso tad odvede, 
Kome na put besciljni? 

PADAJU KIŠE 


Sad padaju kiše, 
Sad jesen je. 
I nedjelja. 


Gdje si ti sad u svijetu, 
U svijetu sivom, jesenjem, 
Gdje si ti krhka i bolesna? 


Sad padaju kiše, 
Prošlo je ljeto, 
Prokisle zelenčice, — 


Daleko otidoh. 


Oh, gdje si ti 
U svijetu dalekom? 


Sad padaju kiše, 


Sad jesen je. 
I nedjelja. 

TAJAN ČAS 


Moje vas je oko smotrilo, 
Divotne boje: 

Dubrava je zelena, 
Prolistala grbava maslina 
I zeleno more miruje. 


Oh, to je tajan čas, 


Kad rub Gospodaričina plašta 
Miluje mokre trave. 

PERIVOJ 


Pod vlažnom se granom 
(Plaštem kasnih zaljubljenika) 
Još jednom zanjiha Radost. 

I začu se posljednji pjev 

(Iz kola ljepojka vila): 


Noć će ove jeseni lomiti srca 

I naše će vode i bistra jezera 
Urijeđati mutni pogledi neba 

U odsjevu ranoga jutra. 
Nepovratni, dođi pod naše granje 
(Plašt ti ljubavi u libpanjsko veče) 
Noć će utjeha bit i posljednja kap, 
S mokre je grane odletjela ptica. 


Nepovratni, dođi — — — 
— — — odletjela ptica. 

RIJEKA 


Rijeka je bila vrijeme naše. 


I sad već snatrim 
Na drugoj obali. 
Rasanjen. Sam. 


Oh, ti i ja nevesela 

(U noći što je dobra i prošla) 

A zaljubljenicima najdraža bila) 
Oh, ti i ja smo davno 

U njen mutni virovit tijek 
Uvlačili beznadno 

Drhtave prste. 


Presahla rijeka. 


Neznana kao u zrcalu njenu, 
Nevesele još te nema. 

TRG 


Eto, tu je taj trg. 

Ravna ploha po kojoj sad osama hodi: 
Izglodane stijene od koraka i stop4 
Mrtvih prolaznika. 


Prođem noću, 

Visoko nad kamenom kućom 
Mjesec brodi. 

A kod prozora otkle okom 
Lovih prve stihove i laste 
Pauk i sad niti veze, 

I možda netko piše pjesmu 
Dok plijesan raste. 


Ali ja, čiji koraci u ovoj noći 
Odjekuju besciljno — 

Ja nisam onaj... 

Nije to ni onaj trg, 

Nije to ni onaj prozor: 

Tad mi je bilo devetnaest godina. 

ČESMA 


Pamtim je kamenu iz dana, 

Što su prošli, a najdraži bili. 
Znam joj šum noći i jutra rana. 
Svijetao mlaz vode, što teče, 
Klokoće i šumi. 


O česmo djetinjih dana! 

Ko virovit tijek neznane rijeke 

Teče moje okrutno Vrijeme. 

U šumnu mu huku tvog uzvitog mlaza 
Žive i mojih dana ko proteklih voda 
Pradavne jeke. 

Česmo dalekih noći! 

Oh, ja bih htio, da srce moje — 
Nemirno srce! — 

Bude ko ti nepresušno vrelo 

Iz kojeg će vječito ljubav mi teći. 


Čovječe! 

(Uzalud bolna moram ti reći) 
Zamuknut će šum mog srebrnog mlaza 
Ostat ću kamena i nijema: 

Jer svaka se rijeka u jedno more sliva 
Kao bijeli dan u crnilo noći — 

I bit ću ti mrtva nekada živa. 

Oh, svako će srce pa i nemirno tvoje 
Kucati prestat — 

Oh, svaka će česma pa i kamena tvoja 
Presahnuti, nestat... 


Svaka se voda u jedno more sliva, 
Bit ću i ja mrtva nekada živa. 

MOJE RIJEKE 


Oh, Jadro, moje daleko i tužno djetinjstvo! 

O rijeko, tebi dolažah umoran od veličine i ljepote mora. 
Kroz grančice tvojih proljetnih vrba 

Prvi put moja tuga 

Posta besuzan plač. 


Cetino i prostranstvo sinjska polja 

I moje zaboravljeno bijelo ždrijebe! 

O gdje ste najraniji druzi, dječaci u crven-kapama? 
Mutna vodo, — 

U tvoja dna najcrnja, u tebe 

Skrih bol prvih nagona. 


Dravo, rijeko što protječeš između ovih tamnih drvet4 
(Starog osječkoga parka) 

Sa bakrenim lišćem jasenovA 

Otklizla je tvojim virovitim tijekom 

Prva moja dječačka sjeta, — 

Zablistala prva moja suza 

Kad sa prvim jesenjim listom 

Nesta ljubavi najranijih snova. 


U ovoj noći u životu čovjeka i ovog srca 
U ovoj noći najstrahotnijoj, 

Ti, podno mojih drhtavih koljena 

Tečeš, Savo! 


O rijeke moje, 
Teško od jedne k drugoj ponijeh 
Ovo isušena tijela — 


O hladne vode, moje tuge posestrime, 
Bolom ovih dana otkupljuje se smrt. 

PRVA NOSTALGIJA 


Ne, više ne ću obilaziti Poljudom 

Niti lutati noću oko samostana. 

A _ moje izranjene stope bose 

Ne će gaziti židak pijesak morskih obala. 

I Sirene (ljepojke ljupke iz daljine, 

Na pučinu one su me zvale 

U noćima dok je mjesečina 

Hridi ljubila) sad su mrtve. 

Šumjeli su ljetni vjetri u samostanskom borju 
I ribari su na moru sjetno pjevali. 


Sviće. 


Oh, ovo je čas rođenja prve nostalgije. 

NOTTURNO 


Podno bijelih stopa Mjeseca 
Leži krotka noć. 
Zvjezdana samoća mora: 
Umiljato gnijezdo slutnja. 


I oči dubina svijetle 
U času kad ribe ljube. 


Žabe i čvrci pjevaju. 


Šumi more 
Maslinove boje. 

PJESMA NEPOVRATNOG JUGOVINA 


Zdrav, al sjetan bjeh u dan . Buđenje je vajno: 
Što proteče, bijeli. Mlakost krvi i tkiva, 

| Umrtvljenje uda! — 
Sad bolestan slušam kišu Na slamnu ležaju mučnu 
U tuđem gradu Zasužnjenog samca u izbi ljubičaste tmine 
I sanjam oblake bijele 1 Pozdravljaju jutros prvi mutni šumovi 
— Vjesnike zdravlja — Bolesnog vjetra s Juga. 
Nad morem ' 
I crvenim krovom moje kuće. Mladosti, — dani zamućenih tuga — 

: Na svim će ti bojištima 

Kad na jarbolu naše lađe / Tvoja svijetla svanuća 
Zavijori zastava proljeća Ovaj vjetar mračiti — 


Možda se vratim — 


Il iz ovog stranog grada — Na svim će besciljnim ushitima ovog dana 


Povratka nema Nujno jugo zračiti. 
K6 ni ovoj jeseni kraja. 


, 
a 

RIBE 


Kada vas izvuku iz dubine kaljava gliba 
Dušmanske ribarske ruke 

(U njima ukliještene, mučenice, 

Trepet ste svih riba) 

Bit ćete polumrtve, krute: 

Tijelo će se ko električna, srebrna šipka 
Uzalud tresti u predsmrtnu grču 

Na kamenoj obali Neznane Luke. 


Kad izginete, bit ćete nijeme: 
Šutljivost hrabrog bilo vam vrijeme. 


Samo će oči mutne i suzne 
Pjevati Prezir Života. | 

NA POVRATKU 


I 
Ja se, evo, vraćam ponovo 
S puta besciljnog. 
Ja se vraćam s puta 
Sa kojeg povratka nema. 


Umrli su oni, koje znah, 

A o obale se mnogo valova 
Razmrskalo ututanj. 

U svijetu se mnoge moje misli 
Izgubiše uzalud. 


Lađe, koje iz rodne luke 

Na polazak pozdravih — 

Nikad se, kažu, nisu povratile: 

Iz tamnih voda u kojima brodimo 
Povratka nema. 

MORE, USPAVANKA 


Bijeli se galeb straši bljedoće mog dlana, 

Što je klonuo na veslo. . 

Vjetar je donio na moje usne malko pjčne slane. 
Sunce je utonulo za otokom, možda mrtvo, 

A u meni rodilo se jutros vedro. 


1 
O učitelji! 
U svijetu daleku 
Moja je mladost po svim bojištima 
Nosila smjelo neokaljan vam stijeg. 
Umirah predano 
Za vas, koji ste nestali 
I koji ćete doći. 


Ba 
ha 


Za spokoj i san mrtvih mornara 

(Na ovom samotnom groblju ponad otoka) — 
Mjesec će utišati pučinu — 

Lakoćom i bratski kao mozak moju dušu: 
Sad znam: 

Nema ni rastanka ni bolna povratka 
Oh, sve je ovo ista tamna voda, 

A moj jedrenjak plovi 

I po njem mašta, crni nostromo, hoda. 


More, ti si noćas ležaj teškom veslu 
Što u tebi ubodeno moj dlan ga ravna. 
Ti si noćas uspavanka mojoj duši. 
More, čuješ li 

Kroz ovo crvotočno drvo 

Oh, sve je ovo san, Moj disaj i krv? 

Nedosanjan, bez svršetka: | ' 
I topla mora i groblja nad grebenima [ Kroz ovo, staro, crvotočno drvo, 
I pučinske samoće i kletve pređa! Što dršće u mojoj ruci, 

Oh, sve je ovo bol, Gdje se u toku moje krvi 

Oh, sve je ovo radost > Nujno Sredozemlje plače? 
Kojoj jedini znam 

Izvor začetka. 


Čuješ li, 

POHVALA LJETA 


.Iz šumarka maslina put modra neba 
Vijori moj poklič za tobom, Vedrino, 
Najdraža kćeri Ljeta. 


Oh, kako vole usne i pore moje 
Ovo tvoje vrelo sunce. , 

Oh, kako blaži ovo zrenje loz4 

Moj nemir lanjski! 

Sad: : 

Krv i zanosi moji ledeni, 

U tebi se tople, 

U tebi, Vedrino Ljeta, pokoje. 

MOLITVA S HRIDI 


Na ovoj hridi ponad mora, 
U ovoj škrapi, u ovoj raci 
U pučinskoj tišini Bog se javit mora: 


U pijanstvu sunca tu Mu slušam Vječnost 


I na šumu vala čuju Mu se koraci. 


Spavam: 
Od mora ljubičasta je riika, 
Od bola crn mi je san. 


Bože, moj Bože, dođi 
Više nego ikad sad sam sam 


I Tvoj. 


Spavam u pučinskoj raci 

U škrapi ponad hridi: 

U ovom trenu, u pjeni vala 
U galebljoj pjesmi 


Odlazi Vječnost — — — 


(Mog slabog, jadnog tijela 
I Bog se stidi). 


... U šumu usnulih korala 


Još se muklo čuju 
Njegovi koraci. 

MAISTRAL NOSTALGIJA 
Kao onaj što je noću izgubio zlato 
I zaziva bijeli dan — 

Kršim ruke u mutnoj jugovini 

I o tebi, laki, dragi vjetre, 

Sanjam, nedosanjani san. 


Ne; više ne će škripati užeta 

Niti će vjetri pjevat lađi. 

Onaj, koji ode s mora snit će tek noći 
Pučinski bijele. 


Maistral! 

Koliko si puta na moje rasušene usne 
Donio s pučine dah pjene slane 

I krik samotna galeba s daljine 

I prve kapi tople kiše 

S mirisom rodne masline. 


Onaj, koji ode bit će u svijetu sam - 
K6 jarbol — 

K38 kruti kamen Obale, 

Ko srce mornarsko. 


Onaj, koji ode bit će u svijetu sam 
Kao ti — 

Kao ti, 

Besuzni moj plaču. 


Čekam u sparini ovih dana 

Tvoj utoljujući dah 

I šum, što je svjež ko njena riječ 

U davna, draga podneva 

Kad blag si s nebesne vedrine > 
Slazio k nama, vjetre nemirni... — 


Oh, taj šum, Maistral 
Taj šum konopa i jedara 
Zaboraviti ne ću — 

K6, bezumnik, da sam čuo 
Lepet anđelovih krila. 

KAVANE U LUCI 


Kavane su u luci 

Bile naše lađe — 

(Što čežnjom su jarbola ucvilile mladost 
Mnoga mi neznana vrsnika, 


Koji bljedolik lukom — pustinjom snova — 


Nosio je stijeg svoje mrtve žudnje.) 


Oh, one, koji zaboravu predaše 

Likove ljupke svojih dragih žena 

I za ustreptalu maštu sutona ljetna, 
— Što je izatka ljepojka Sirena — 
Oh, oni moji dobri drugovi pri stolu, 
Što slušali su riječi otrova mi i mašte 
(K6 na brodolomnoj lađi buntovni mornari 
Opijeni varkom svodnika nostroma) — 
Oh, možda oni nisu, dobri, poput mene 
U kavanskom vrču, il u bojama jedra 
Vidjeli čaroliju daleka svijeta, 

Nit su čuli lelek smrtonosna zova 
Zadnje Sirene: moje mrtve mašte. 

NEBULOSA DE COLON 


Cristobale, ostvareni su mučni sni: 
U luci usidrene karavele 

Odvest će te gdje ni mašta ti ni ti 
Uzvila te nije, 

Sanjaru najveći. 


Za tobom će ostati Santa Fć, 
Izabelin dvor, ljudske spletke i laži. 
Kako sitno je ljudsko sve 

Za onoga, koji novo traži! 


Oh, da li i nas, drugarice moje riječi 

I u kojoj luci čekaju karavele, 

Oh, gdje su naše Sante Pinte i Vefiezuele — 
I što nam potragu za Novim priječi? 


ŠI 


. ANTON NIZETEO rođen je u Zadru 5. veljače 1913. god. U Splitu 
je završio klasičnu gimnaziju, a pravne studije u Zagrebu, gdje i danas živi. 
Prve je književne radove objavio 1928./29. u »Omladini« i »Mladosti«. Lirik 
i novelist, piše također eseje i lit, referate iz naše i romanskih književnosti. 
Uredio je Antologiju talijanskog humora (1936.) i prvi je kod nas prevodio 
Itala Sveva. — »Hrvatska Revija« u svom izdanju »Lirika« (1985.) objavila 
je njegov ciklus od 14 pjesama »Zelena harfa«. 

RASTANAK S DANOM 
Nestanak 
Dozivi 
Ptičja smrt 
Prošlost 
Žeđ 
Jesen oduvijek 
Tražnja 
Bol 
Rastanak s danom 
Ozdravljenje 
Psalmi 
Cvijet 


TAJAN ČAS 
Ljubav 
Svečanost tjelesa 
Kasna strast 
Priča 
San 
Zvuk 
Konjanici 
Padaju kiše 
Tajan čas 
Perivoj 
Rijeka 

SMRT SIRENE 
Trg 
Česma 
Moje rijeke 
Prva nostalgija 
Notturno 
Pjesma Nepovratnog 
Jugovina 
Ribe 
Na povratku 
More, uspavanka 
Pohvala Ljeta 
Molitva s hridi 
Maistral 
Nostalgija 
Kavane u luci 
Nebulosa de Colon 

